Në mbështetje të nenit 52 të statutit të komunës së Preshevës (“Fl.zyrtare e rrethit të Pçinjës” nr 26/08),nenit 18 të Vendimit mbi Këshillin Komunal të komunës së Preshevës (Fl.zyrtare e rrethit të Pçinjës nr 31/08) dhe Vendimit mbi buxhetin e komunës së Preshevës për vitin 2019 (Fl.zyrtare e komunës së Bujanocit nr 19),dhe në bazë Konkluzionit lll.Nr 320-61 Këshilli Komunal bie

**RREGULLORE** **PËR NDARJEN E MJETEVE TË PAKTHYESHME PËR INVESTIME NË MJETE FIZIKE TË EKONOMIVE BUJQËSORE PËR VITIN 2019 NË TERRITORIN E KOMUNËS SË PRESHEVËS**

**Dispozitat e përgjithshme**

**Neni 1.**

Me Rregulloren për ndarjen e mjeteve të pakthyeshme për investime në mjete fizike të ekonomive bujqësore për vitin 2019 në teritorin e komunës së Preshevës (në tekstin vijues Rregullore),përcaktohet dedikimi i mjeteve të pakthyeshme,shfrytëzuesit,dokumentet e nevojshme,procedura e ndarjes së mjeteve të pakthyeshme,procedimi me kërkesat e pakompletuara,kriteret për ndarjen e mjeteve,përmbylljes së kontratës me shfrytëzuesit e mjeteve të pakthyeshme,detyrimet e shfrytëzuesit të mjeteve si dhe pyetjet tjera që kanë të bëjnë me realizimin e pjesës së masës 101 të Programit të ndihmës për zbatimin e politikës bujqësore dhe politikës së zhvillimit rural për komunën e Preshevës:Investimet në mjete fizike të ekonomive bujqësore-sektori i qumshtit,sektori mishit,sektori pemëve dhe perimeve,sektori i të mbjellurave të tjera (drithërat,bimët industrial,etj.) dhe sektori bletarisë.

**Shuma dhe mënyra e ndarjes së mjeteve të pakthyeshme**

**Neni 2.**

Vlera e përgjithshme e mjeteve të pakthyeshme të cilat ndahen në bazë të Rregullores dhe sipas këtij konkursi është në vlerë prej 24.100.000.00 dinarë.  
Mjetet nga paragrafi 1 të këtij neni ndahen përmes konkursit i cili shpallet në faqen zyrtare të komunës dhe në mjetet e informimit publik lokal (në tekstin vijues Konkursi).  
Konkursi është i hapur nga dita e shpalljes e deri në harxhimin e mjeteve,më së voni deri më 30.09.2019.  
Dokumentet e dorëzuara për konkurim nuk kthehen.  
Mjetet për ndihmë në investime sipas Rregullorës dhe Konkursit ndahen si të pakthyeshme. Mjetet e pakthyeshme në këtë konkurs kapin vlerën prej 100% nga çmimi i blerjes së mjeteve.

**Vlera e mjeteve te pakthyeshme në bazë të sektorëve është si më poshtë**:

* Për sektorin e Qumshtit janë nda 9.640.000 din:  
  nga 30.000 din. deri më 350.000 din
* Për sektorin e Mishit janë nda 3.856.000 din:  
  nga 30.000 din deri më 350.000 din
* Për sektorin e Pemëve dhe Perimeve janë nda 6.025.000 din:  
  nga 25.000 din deri më 250.000 din
* Për sektorin e të mbjellurave të tjera(drithërat,bimët industriale,etj.) janë nda 1.205.000 din:

nga 30.000 din deri më 350.000 din

* Për sektorin e Bletarisë janë nda 3.374.000 din:  
  nga 25.000 din deri më 250.000 din

Aplikuesi mund të dorëzojë vetëm një kërkesë në konkurs,por në më shumë se një pikë në kuadër të sektorëve në konkurs,por vlera maksimalee mjeteve nuk guxon të tejkalojë shumën prej 300.000 din.

**Mjetet e pakthyeshme mund të shfrytëzohen për këto dedikime:**

**Neni 3.**

Mjetet e pakthyeshme të cilat ndahen sipas këtij konkursi dedikohen për:

1. **Sektori i Qumshtit**

* Mjetet për mjelje,ftohje dhe mbajtje te qumshtit
* Mjetet për përgaditjen e ushqimit të kafshëve(Kosë,mbledhës sone,mulli,etj)
* Mjetet për përpunimin primar të tokës(Pllugj,Trina,etj)
* Mjetet për përpunimin shtesë të tokës (Frezë,përgaditës për mbjellje,pjatore,etj)
* Mjetet për plehërimin e tokës (Shpërndarës plehu,etj.)
* Mjetet për mbjellje(mbjellëse gruri,mbjellëse misri,etj.)
* Mjetet për mbrojtjen e bimëve (Pompë spërkatëse,etj.)
* Mjetet për ujitjen e bimëve(pompë për ujitje dhe pajisje të tjera)

1. **Sektori i Mishit**

* Mjetet për përgaditjen e ushqimit të kafshëve(Kosë,mbledhës sone,mulli,etj)
* Mjetet për përpunimin primar të tokës(Pllugj,Trina,etj)
* Mjetet për përpunimin shtesë të tokës (Frezë,shpartaç,përgaditës për mbjellje,etj)
* Mjetet për plehërimin e tokës (Shpërndarës plehu,etj.)
* Mjetet për mbjellje(mbjellëse gruri,mbjellëse misri,etj.)
* Mjetet për mbrojtjen e bimëve (Pompë spërkatëse,etj.)
* Mjetet për ujitjen e bimëve(pompë për ujitje dhe pajisje të tjera)

1. **Sektori i Pemëve dhe Perimeve**

* Mbjellja plantazheve apo shtimi i pemëve shumëvjeçare(fidane të pemëve,rrushit, etj.)
* Ndërtimi dhe mbjellja e plantazheve në Sera për prodhimin e perimeve,pemëve dhe luleve
* Rrethojat për mbrojtjen e bimëve shumëvjeçare
* Mjetet për përpunimin primar të tokës(Pllugj,Trina,etj)
* Mjetet për përpunimin shtesë të tokës (Frezë,shpartaç,përgaditës për mbjellje,etj)
* Mjetet për plehërimin e tokës (Shpërndarës plehu,etj.)
* Mjetet për mbjellje(mbjellëse gruri,mbjellëse misri,etj.)
* Mjetet për mbrojtjen e bimëve (Pompë spërkatëse,etj.)
* Mjetet për ujitjen e bimëve(pompë për ujitje dhe pajisje të tjera)
* Mjetet për nxjerrjen dhe heqjen e bimëve

1. **Sektori i të mbjellurave të tjera (dirthërat,bimët industriale, etj.)**

* Mjetet për përpunimin primar të tokës(Pllugj,Trina,etj)
* Mjetet për përpunimin shtesë të tokës (Frezë,shpartaç,përgaditës për mbjellje,etj)
* Mjetet për plehërimin e tokës (Shpërndarës plehu,etj.)
* Mjetet për mbjellje(mbjellëse gruri,mbjellëse misri,etj.)
* Mjetet për mbrojtjen e bimëve (Pompë spërkatëse,etj.)
* Mjetet për ujitjen e bimëve(pompë për ujitje dhe pajisje të tjera)
* Mjetet për nxjerrjen dhe heqjen e bimëve

1. **Sektori i Bletarisë**

* Blerja e shoqërive bletore
* Blerja e koshereve
* Blerja e pajisjeve për bletari

**Të drejtë pjesmarrje në konkurim**

**Neni 4.**

Të drejtë pjesëmarrjeje në konkurim kanë të gjithë personat fizik të cilët janë bartës të ekonomisë bujqësore të regjistruara si ekonomi komerciale,si dhe personat juridik apo ndërmarrësit të regjistruar në regjistrin e ekonomive bujqësore.

**Kushtet për pjesmarrje në konkurim**

**Neni 5.**

1. Aplikuesi duhet të ketë të regjistruar ekonominë familjare bujqësore në regjistrin e Ekonomive Bujqësore,me status **Aktiv**
2. Aplikuesi duhet të jetë me vendbanim dhe vendqëndrim nga komuna e Preshevës,si dhe veprimtarinë prodhuese ta ketë në territorin e komunës së Preshevës
3. Për ndërmarrësit duhet të jenë të regjistruar në regjistrin e ekonomive bujqësore dhe Agjencionin për regjistrin e bizneseve,koperativat duhet të kenë së paku 5 anëtarë
4. Aplikuesi duhet ti ketë të shlyera të gjitha detyrimet ndaj vetëqeverisjes lokale
5. Aplikuesi duhet ti ketë të shlyera të gjitha detyrimet nga kërkesat e aprovuara më herët nga komuna e Preshevës
6. Aplikuesi duhet ti shfrytezojë mjetet sipas dedikimit dhe nuk guxon ti tjetërsojë mjetet ne afat kohor prej 5 vitesh
7. Aplikuesi duhet të ketë të regjistruar në regjistrin e ekonomive bujqësore llojet e kulturave bimore të duhura,rrespektivisht të ketë të regjistruar llojet kafshëve të duhura të përcaktuara nga veterinerët.

**Kushtet specifike për konkurim**

**Neni 6.**

**Sektori i Qumshtit dhe Mishit**   
 Aplikuesi duhet që në pronësi të tij të ketë më së paku 2 lopë të mjeljes ose më së paku 2 krerë gjedhesh,rrespektivisht të ketë më së paku 20 krerë delesh apo dhish.

**Sektori i Pemëve dhe Perimeve** Aplikuesi duhet që në veprimtarinë e tij të ketë:

* Deri në 2 ha pemë
* Deri në 1 ha lule
* Deri në 3 ha rrush
* Deri në 0.5 ha perime ne serë ose deri në 3 ha perime në fushë të hapur

**Sektori i të mbjellurave të tjera (drithërat,bimët industriale,etj.)**  Aplikuesi duhet që në pronësi të tij apo në shfrytëzim të ketë më së paku 2 ha.

**Sektori i Bletarisë** Aplikuesi duhet të ketë të regjistruara në pronësi të tij nga 5 deri 200 koshere.

**Dokumentacioni i nevojshëm**

**Neni 7.**

* **Dokumentacioni i nevojshëm për konkurim në fazën para blerjes**

1. Formulari për aplikim i plotësuar lexueshëm
2. Fotokopje e letërnjoftimit apo e letërnjoftim i lexuar
3. Vërtetimi mbi statusin aktiv të ekonomisë bujqësore për vitin 2019
4. Parallogaria për blerjen e mjetit,jo më e vjetër se 20 ditë nga data e konkurimit
5. Vërtetim mbi shlyerjen e detyrimeve pranë administratës tatimore komunale

**Mënyra e vendosjes për ndarjen e mjeteve**

**Neni 8.**

Kërkesat e paraqitura i shqyrton dhe përpunon Komisioni për Zhvillimin dhe Subvencionet në bujqësi,i cili nxjerr vendimin përfundimtar për ndarjen e mjeteve të pakthyeshme të cilën ia paraqet Këshillit Komunal për shqyrtim dhe aprovim.

Komisioni fillimisht bënë evidentimin dhe kontrollimin e dokumenteve duke vërtetuar se a janë të kompletuara,a janë të dorëzuara me kohë dhe a janë të përmbushur të gjitha kriteret.

Në bazë të kritereve të përcaktuara bëhet rangimi i aplikuesve,propozimi i listës për ndarjen e mjeteve dhe atyre të cilëve u refuzohet kërkesa u jipet arsyetimi.  
Në rast se ka më shumë kërkesa me numër të njëjtë të pikëve sipas kritereve atëherë përparësi do të ketë kërkesa e dorëzuar me datë më herët.Në rast se numri i kërkesave të pranueshme është më i vogël nga mjetet e parapara për ndarje,atëherë lista nuk ribëhet.  
Komisioni ka për detyrë që më së paku një herë në muaj ti shqyrtojë kërkesat dhe për ato të bëjë procesverbal në bazë të kritereve të Rregullores.  
Nëse ka nevojë bëhet paraprakisht vizita në teren,me të cilat vërtetohen të dhënat e aplikuesit.Koimisioni ka të drejtë që nga aplikuesi të kërkojë dokumente dhe informacione shtesë në lidhje me kërkesën e paraqitur,të cilat janë të domosdoshme për marrjen e vendimit për ndarjen e mjeteve.Githashtu komisioni ka të drejtë të bëjë verifikimin dhe kontrollimin e realizimit të mjeteve,sidomos të profakturës të cilën e jep furnitori i mjeteve të cilët nuk janë në sistemin TVSH si dhe fakturave të cilat janë me çmim më të lartë se çmimi i tregut.  
Mënyra e realizimit të mjeteve të lejuara dhe detyrimet e shfrytëzuesit do të saktësohen me kontratë.  
Rezultatet e konkursit rrespektivisht listat e përfituesve do të shpallen në tabelën e shpalljeve,në faqen e komunës.

Me vendimin për ndarjen e mjeteve do të përcaktohet vlera e mjeteve për secilin aplikues në veçanti të cilëve ju kanë lejuar mjetet,ndërsa atyre të cilëve nuk ju kanë lejuar të jipen arsyet.

Këshilli komunal në bazë të propozimit të komisionit merr vendimin përfundimtar për ndarjen e mjeteve,kundër këtij vendimi nuk mund të paraqitet ankesë,si dhe nuk mund të procedohet kontest gjyqësor.

**Kriteret për ndarjen e mjeteve**

**Neni 9.**

Komisioni ia paraqet Këshillit Komunal propozimin për ndarjen e mjeteve në bazë të kritereve dhe pikëve të parapara me këtë Nen, si në tabelën e mëposhtme:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Nr. | Kriteri i vlerësimit | Numri i pikëve për vlerësim | | | | |  | Pikët |
| 1. | Përfitues i subvencionit | JO | 2013/2014 | 2015 | 2017 | 2018 |  |  |
| **10 pikë** | **-5 pikë** | **-8 pikë** | **-15 pikë** | **-20 pikë** |
| 2. | Numri i anëtarëve të familjes | Mbi 10 | 7-9 | 4-6 | 2-4 | 0-2 |  |  |
| **5 pikë** | **4 pikë** | **2 pikë** | **1 pikë** | **0 pikë** |
| 3. | Të hyrat | -20.000 | 30.000-40.000 | 40.000-50.000 | 50.000-60.000 | 60.000- |  |  |
| **10 pikë** | **6 pikë** | **4 pikë** | **2 pikë** | **0 pikë** |
| 4. | Numri i studentëve-nxënësve | Mbi 4 | 3 | 2 | 1 | 0 |  |  |
| **5 pikë** | **3 pikë** | **2 pikë** | **1 pikë** | **0 pikë** |
| 5. | Sasia e tokës që punon | Mbi 5 h | Deri 4 | Deri 3 h | Deri 2 h | Deri 1 h |  |  |
| **5 pikë** | **3 pikë** | **2 pikë** | **1 pikë** | **0 pikë** |
| 6. | Numri i (lopëve,gjedheve) | Mbi 10 | 7-9 | 5-6 | 2-4 | 1 |  |  |
| **5 pikë** | **3 pikë** | **2 pikë** | **1 pikë** | **0 pikë** |
| 7. | Numri i (deleve,dhive) | >100 | 81-100 | 51-80 | 21-50 | Deri 20 |  |  |
| **5 pikë** | **3 pikë** | **2 pikë** | **1 pikë** | **0 pikë** |
| 8. | Sa persona punojnë apo mendojnë të punojnë | **Mbi 9** | **7-8** | **5-6** | **3-4** | **1-2** |  |  |
| **5 pikë** | **3 pikë** | **2 pikë** | **1 pikë** | **0 pikë** |
| 9. | Numri i pajisjeve që posedon (traktor dhe mjete ngjitëse) | 3-4 mjete | 5-6 mjete | 7-8 mjete | 9-10 mjete | Mbi 10 mjete |  |  |
| **5 pikë** | **3 pikë** | **2 pikë** | **1 pikë** | **0 pikë** |
| 10. | Sasia e pemëve që punon  (mollë,dardhë,vreshtë,mjedra.) | Deri 2 h | 1.3 ha-1.6 ha | 9000m2-1.2 ha | 5000m2-8000m2 | 3000m2 |  |  |
| **5 pikë** | **3 pikë** | **2 pikë** | **1 pikë** | **0 pikë** |
| 11. | Sasia e perimeve në Sera (domate,patate,speca,lakra,etj) | 3.000m2-5.000m2 | 1.500m23.000m2 | 800m2-1.500m2 | 200m2-800m2 | -200m2 |  |  |
| **5 pikë** | **3 pikë** | **2 pikë** | **1 pikë** | **0 pikë** |
| 12. | Sasia e perimeve në sip.Hapur (domate,patate,speca,lakra...) | Deri 3 h | Deri 2 h | Deri 1 h | -5000m2 | -2000m2 |  |  |
| **5 pikë** | **3 pikë** | **2 pikë** | **1 pikë** | **0 pikë** |
| 13. | Numri i koshereve | Deri 5 | 5-10 | 10-20 | 20-30 | Mbi 30 |  |  |
| **5 pikë** | **3 pikë** | **2 pikë** | **1 pikë** | **0 pikë** |
| 14. | Vlerësimi i anëtarëve të komisinonit me pikë 1-5 |  |  |  |  |  |  |  |
| **5 pikë** | **4 pikë** | **3 pikë** | **2 pikë** | **1 pikë** |
|  |  |  |  |  |  |  |  |  |
| **14.** | **Numri i pikëve të grumbulluara për vlerësim** | | | | | |  |  |

**Veprimi me dokumentet e pakompletuara**

**Neni 10.**

Komisioni nuk do ti marrë në shqyrtim kërkesat:

* e pakompletuara
* nga personat që nuk kanë drejtë konkurimi
* të dorëzuara jashtë afatit

**Kontrata për ndarjen e mjeteve**

**Neni 11.**

Të drejtat dhe detyrimet në mes Komunës së Preshevës dhe përfituesit të mjeteve përcaktohen me kontratë me shkrim.Afati për nënshkrimin e kontratës është 20 ditë nga nxjerrja e vendimit për ndarjen e mjeteve. Mjetet për ndihmë në investime sipas Rregullorës dhe Konkursit ndahen si të pakthyeshme.

**Ndarja e mjeteve të pakthyeshme**

**Neni 12.**

Pas nxjerrjes se vendimit te keshillit komunal,komuna shpall tender per blerjen e mjeteve te lejuara per bujqit,te cilat me vone ia ndane bujqeve.

**Detyrimet e përfituesit të mjeteve**

**Neni 13.**

Përfituesi i mjeteve është i detyruar sipas konkursit që:

* Mjetet e përfituara t’i shfrytëzojë për dedikimin e paraparë;
* Mjetet e përfituara nuk guxon ti shes apo ti japë në përdorim në afat kohor prej 5 vitesh;
* Të gjitha dokumentet lidhur me përfitimin e mjeteve t’i ruaj në afat kohor prej 5 vitesh
* Përfituesi i mjeteve për të cilin vërtetohet se nuk ju ka përmbajt kushteve të konkursit dhe kontratës,i cili nuk ua ka mundësu komisionit kontrollimin,si dhe ka dhënë të dhëna jo të sakta,është i obliguar që mjetet e përfituara t’i kthejë në tërësi duke llogaritur edhe kamatën e paraparë me ligj.

**Përcjellja e realizimit të Kontratës**

**Neni 14.**

Kontrollën administrative,rrespektivisht përmbushjen e detyrimeve që rrjedhin nga Kontrata i përcjell komuna Preshevës.  
Gjendjen në teren për 5 vitet e ardhsme e përcjell komuna përmes personave të autorizuar( komisionit ).

**Preshevë 10.05.2019 Komisioni për zhvillim dhe Subvencione në bujqësi për vit 2019**